Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Isaia 25:1-12
25 Wena Jehofa, o Modimo wa me.+ Ke a go godisa,+ ke baka leina la gago,+ gonne o dirile dilo tse di gakgamatsang,+ maikaelelo+ go tswa metlheng ya bogologolo, ka boikanyegi,+ ka go ikanngwa.+2 Gonne o dirile motse mokoa wa maje, motse o o sireletsegileng marope a a wang, tora ya bonno ya batswakwa gore e se ka ya nna motse, o o se kitlang o agiwa sesha ka bosakhutleng.+3 Ke gone ka moo batho ba e leng setšhaba se se nonofileng ba tla go galaletsang; motse wa ditšhaba tse di patikang, ba tla go boifa.+4 Gonne o fetogile kago e e thata mo mothong wa maemo a a kwa tlase, o kago e e thata mo go yo o humanegileng mo matshwenyegong ao a nang le one,+ botshabelo mo puleng ya matsubutsubu, moriti+ mo mogoteng, fa go tsubutla ga ba ba patikang go ntse jaaka pula ya matsubutsubu mo loboteng.5 O fenya modumo wa batswakwa jaaka mogote mo nageng e e se nang metsi, mogote o o nang le moriti wa leru.+ Pina ya ba ba patikang e a hupediwa.+6 Mme Jehofa wa masomosomo ruri o tla direla ditšhaba tsotlhe,+ mo thabeng eno,+ mokete wa dijo tse di tsentsweng leokwane le lentsi,+ mokete wa beine e e bolokilweng mo dintsheng, wa dijo tse di tsentsweng leokwane le lentsi tse di tletseng moko,+ wa beine+ e e bolokilweng mo dintsheng, e e tlhotlhilweng.+7 Mme mo thabeng eno ruri o tla kometsa sefatlhego sa sebipo se se bipileng ditšhaba tsotlhe,+ le mologo o o logagantsweng mo ditšhabeng tsotlhe.8 Ruri o tla kometsa loso ka bosaengkae,+ mme Morena Molaodimogolo Jehofa o tla phimola dikeledi mo difatlhegong tsotlhe.+ Mme kgobo ya batho ba gagwe o tla e tlosa mo lefatsheng lotlhe,+ gonne Jehofa ka boene o go buile.9 Mme mo letsatsing leo mongwe o tla re: “Bona! Yono ke Modimo wa rona.+ Re solofetse mo go ene,+ mme o tla re boloka.+ Yono ke Jehofa.+ Re solofetse mo go ene. A re ipeleng mme re itumelele go bolokwa ke ene.”+10 Gonne seatla sa ga Jehofa se tla nna mo thabeng eno,+ mme Moabe o tla gatakwa+ mo lefelong la gagwe jaaka fa mokoa wa lotlhaka o gatakwa mo lefelong la motshotelo.+11 Mme o tla o otlololela diatla tsa gagwe mo gare ga gagwe jaaka fa mongwe yo o thumang a di otlolola gore a thume, mme o tla kokobetsa mabela+ a gagwe ka metsamao ya botsipa ya diatla tsa gagwe.12 Mme motse o o sireletsegileng, ka dipota tsa gago tse di sireletsegileng, o tla o isa kwa tlase; o tla o kokobetsa, a bo a o kgomise lefatshe, le lorole.+
tsn_Latn tsn_Latn lus_Latn tsn_Latn